b'\n_START_ARTICLE_\nGotthard August von Helffreich\n_START_SECTION_\n\xc5\xbdivljenje\n_START_PARAGRAPH_\nLeta 1790 je vstopil kot vojak v Preobra\xc5\xbeenski polk, februarja 1793 je postal vodnik in januarja 1796 je bil odpu\xc5\xa1\xc4\x8den iz voja\xc5\xa1ke slu\xc5\xbebe s \xc4\x8dinom stotnika. Junija 1796 je ponovno vstopil v voja\xc5\xa1ko slu\xc5\xbebo in sicer je bil kot stotnik dodeljen Narvskemu pehotnemu polku. Marca 1799 je kot major bil dodeljen Kizljarski garniziji. Junija 1803 je vstopil v Tbilisijski mu\xc5\xa1ketirski polk in julija istega leta v Fanagorijski grenadirski polk. _NEWLINE_6. decembra 1804 je bil povi\xc5\xa1an v podpolkovnika in imenovan za bataljonskega poveljnika. Sodeloval je v bitki pri Austerlitzu. 1. januarja 1806 je postal poveljnik Fanagorijskega grenadirskega polka, s katerim je bil poslan kot okupacijska sila v Besarabijo, Moldavijo in Vla\xc5\xa1ko. Naslednje leto in vse do leta 1810 je sodeloval v bojih proti Turkom; 12. decembra 1807 je bil povi\xc5\xa1an v polkovnika in 15. junija 1810 v generalmajorja. _NEWLINE_17. januarja 1811 je postal poveljnik novoustanovljenega Estonskega pehotnega polka in marca naslednjega leta je postal poveljnik 2. brigade 14. pehotne divizije, s katero se je udele\xc5\xbeil bojev proti Francozom. Novembra 1812 je postal poveljnik celotne divizije, s katero se je bojeval pri Bere\xc5\xbeinu, Elblingu, Danzigu, K\xc3\xbcstrinu,... _NEWLINE_6. oktobra 1813 je bil povi\xc5\xa1an v generalmajorja. Aprila 1814 se je z divizijo vrnil nazaj v Rusijo in marca 1815 dal odpoved. _NEWLINE_16. junija istega leta je ponovno postal poveljnik 14. pehotne divizije, s katero se je udele\xc5\xbeil bojev v \xc5\xa0leziji. 20. julija 1814 je bil povi\xc5\xa1an v generalporo\xc4\x8dnika (retroaktivno od 6. oktobra 1813). 16. februarja 1822 je postal poveljnik 1. pehotnega korpusa._NEWLINE_19. decembra 1823 je bil zaradi slabega zdravja upokojen iz voja\xc5\xa1ke slu\xc5\xbebe.'